《虞美人》
宋代·魏杞

冰肤玉面孤山裔。肯到人间世。天然不与百花同。却恨无情轻付、与东风。

丽谯三弄江梅晓。立马溪桥小。只应明月最相思。曾见幽香一点、未开时。

作者简介：魏杞（1121—1184）南宋官员。字南夫，一字道弼，寿州寿春（今安徽寿县）人，移居明州鄞县（今属浙江）。绍兴十二年进士。受经于明州赵敦临。以宗正少卿为金通问使，不辱使命，连擢参知政事、右仆射兼枢密使，后出知平江府，以端明殿学士奉祠告老。